
REFERAT DE APROBARE
a  studiului de fezabilitate și a indicatorilor tehnico-economici pentru  investiția  „SF cu elemente DALI pentru acces Poarta de Nord și food court Bulevardul Cetății” 
[bookmark: _Hlk14186173]
	 
	În urma unor lucrări de reamenajare și conservare realizate în ultimul deceniu, Cetatea Medievală din Târgu Mureș, a devenit un centru de cultură, de odihnă și de agrement. Este o zonă preferată a populației, dar întreținerea și atractivitatea zonei trebuie asigurate, chiar ridicate. Acest demers se poate atinge prin noi obiective și programe, care să diversifice oferta culturală, educațională și o distracție pentru localnici și pentru turiști.

Principalul obiectiv al proiectului îl reprezintă intervențiile asupra laturii de nord a Cetății Medievale, prin consolidarea, repararea și completarea zidului nordic, protejarea coronamentului, amenajarea accesului prin Poarta de Nord și intervențiile asupra șanțului de apărare. Memoriul analizează două scenarii: scenariul 1a, care prevede înălțarea limitată a zidului până la cota existentă pe partea vestică și protejarea acestuia la partea superioară, și scenariul 1b, care prevede înălțarea zidului până la cota tronsoanelor aferente laturilor vest și est. Pentru accesul prin Poarta de Nord este propusă varianta care întrerupe șanțul și păstrează taluzul existent.
	Indiferent de scenariul adoptat se mai propune fabricarea și amplasarea a 12 construcții demontabile destinate activităților comerciale pe Piațeta Cetății precum și amplasarea ”Lucrării artistice 3D aniversare 400 ani Târgu Mureș oraș liber” în zona în care în prezent există rulotele/containerele de alimentație publică.
	
Pentru realizarea investiției, scenariul recomandat este scenariul 1a. Conform memoriului SF actualizat în octombrie 2026, devizelor generale distincte datate 02.10.2026 și centralizatorului investiției, valoarea totală este de 7.679.875,69 lei fără TVA, la care se adaugă TVA în valoare de 1.601.123,22 lei, rezultând 9.280.998,91 lei cu TVA. Devizele sunt structurate distinct pentru componentele «Zid cetate, poartă, șanț» și «Platformă, montare căsuțe, amplasare monument».
În urma analizei tehnice, economice și a condițiilor aplicabile intervențiilor asupra monumentelor istorice, se propune adoptarea scenariului 1a, cu realizarea lucrărilor asupra zidului nordic, amenajarea accesului prin Poarta de Nord și intervențiile aferente șanțului de apărare, împreună cu amenajarea zonei de food court și reamplasarea monumentului.
Principalii indicatori tehnico-economici aferenți obiectivului de investiții „SF cu elemente DALI pentru acces Poarta de Nord și food court Bulevardul Cetății”

Valoarea totală a investiţiei cu detalierea pe structura devizului general 
Valoarea totală a investiției este de 7.679.875,69 lei fără TVA, la care se adaugă TVA în valoare de 1.601.123,22 lei, rezultând 9.280.998,91 lei cu TVA, din care C+M 4.934.497,90 lei fără TVA, respectiv 5.970.742,46 lei cu TVA. Defalcarea pe componente este următoarea: – «Zid cetate, poartă, șanț»: 4.434.058,29 lei fără TVA, respectiv 5.358.325,99 lei cu TVA; C+M 2.907.597,14 lei fără TVA, respectiv 3.518.192,54 lei cu TVA; – «Platformă, montare căsuțe, amplasare monument»: 3.245.817,40 lei fără TVA, respectiv 3.922.672,92 lei cu TVA; C+M 2.026.900,76 lei fără TVA, respectiv 2.452.549,92 lei cu TVA.
	Obiectivul investiției constă în următoarele:
Consolidarea, repararea și completarea zidului nordic, înălțarea limitată a acestuia conform scenariului 1a, protejarea coronamentului, amenajarea accesului prin Poarta de Nord și executarea lucrărilor aferente șanțului de apărare.
Amenajarea platformei și fabricarea, montarea și amplasarea a 12 construcții demontabile destinate activităților comerciale, precum și relocarea sau protejarea utilităților necesare realizării investiției.
Recondiționarea și reamplasarea obiectului de artă existent «Lucrare artistică 3D aniversare 400 ani Târgu Mureș oraș liber» în zona amenajată, cu respectarea avizelor și aprobărilor aplicabile.
Atașăm avizul nr.373/M/2025 emis de către Ministerul Culturii – Direcția Patrimoniu Cultural precum și planșa actualizată pentru specialitatea instalații cu implicarea specialiștilor atestați MC pentru acest domeniu. Se vor respecta toate condițiile menționate în aviz.

Având în vedere cele prezentate, propunem Consiliului Local al Municipiului Târgu Mureș aprobarea studiului de fezabilitate și a indicatorilor tehnico-economici pentru investiția „SF cu elemente DALI pentru acces Poarta de Nord și food court Bulevardul Cetății”.

